
A Murányi Vénusz a 19. században. Arany János: Murány ostroma, Petőfi Sándor: Szécsi Mária, Tompa Mihály: Szécsi Mária

Dolgozatomban az esküszegés problematikáját szeretném megvizsgálni Arany János Murány ostroma című művében, összehasonlítva a téma megjelenésével Petőfi Sándor Szécsi Mária és Tompa Mihály Szécsi Mária műveiben. Mindhárom költemény újraírása a Murányi Vénusz motívumának; a legelső feldolgozás, a Márssal társolkodó Murányi Vénusz Gyöngyösi István nevéhez fűződik, őt számtalan író és költő követte. A dolgozat keretei között sajnos nem tudok minden egyes feldolgozást megvizsgálni, ezért szűkítettem le a három költőre, elsősorban Arany Jánosra, mivel úgy vélem, nála jelenik meg a legösszetettebben ez a kérdés.



